**SPECIALIEJI REIKALAVIMAI VALYTOJUI**

1. Valytojo kvalifikacijai netaikomi išsilavinimo ar profesinės kvalifikacijos reikalavimai.
2. Valytoju gali dirbti ne jaunesnis kaip 18 metų asmuo, išklausęs darbų saugos įvadinį bei darbo vietoje instruktavimus, susipažinęs su priešgaisrinės saugos instrukcija.
3. turėti privalomą sveikatos medicininę pažymą.
4. Valytojas turi būti darbštus, pareigingas, atsakingas, besilaikantis moralinių ir etinių normų.
5. Valytojas turi žinoti ir išmanyti: prižiūrimiems plotams keliamus sanitarinius reikalavimus cheminių priemonių, naudojamų darbe, paskirtį ir koncentraciją bei naudojimo tvarką; vandentiekio ir kanalizacijos, dujų, elektros, šilumos tinklų avarinių tarnybų iškvietimo telefonų numeriais; bendravimo psichologijos, profesinės etikos ir elgesio kultūros pagrindus;
6. Valytojas privalo vadovautis: Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą; darbo tvarkos taisyklėmis; darbo sutartimi; pareigybės aprašymu; kitais Lopšelio-darželio lokaliniais dokumentais (įsakymais, potvarkiais, nurodymais, taisyklėmis ir pan.).
7. Būti susipažinęs su materialinės atsakomybės reikalavimais.

**VALYTOJO FUNKCIJOS**

**Valytojas turi vykdyti šias funkcijas:**

1. Savo darbe vadovautis lopšelio-darželio valytojų darbo tvarkos aprašu.
2. Mokėti savarankiškai planuoti savo darbus, užtikrinti atliekamų darbų kokybę.
3. Kasdien valyti, tvarkyti ir prižiūrėti priskirtas lopšelio-darželio patalpaspriskirtas patalpas kasdien valyti drėgnu būdu arba dulkių siurbliu, laikantis nustatyto jų tvarkymo eiliškumo; valyti kilimines dangas bei inventorių lopšelio-darželio salėje, koridoriuje, kabinetuose ir kitose patalpose, kartą per mėnesį atlikti generalinį jam paskirtų patalpų valymą;valyti drėgnu būdu įstaigos salę po užsiėmimų.
4. Rūpintis sanitarinių mazgų švara: kasdien užpildyti muilines skystu muilu ir boksus tualetiniu popieriumi (jei reikia ir tualetiniais rankšluosčiais); tualetuose į šiukšlių dėžes įkloti polietileninius maišelius ir kasdien juos keisti; praustuvus ir unitazus valyti specialiomis priemonėmis; nebarstyti tualetuose ant grindų dezinfekuojančių chemikalų.
5. Du kartus per metus (pavasarį ir rudenį) valyti visus prižiūrimame plote esančius langus, prieš valant patikrinti, ar jie patikimai užsidaro, ar neįskilę.
6. Esant nepalankiai epidemiologinei situacijai, atlikti salės, sanitarinių mazgų ir kitų patalpų dezinfekciją.
7. Esant poreikiui, prižiūrėti kabinetuose esančias gėles: persodinti, laistyti, purenti, purkšti, tręšti.
8. Laikytis darbo įrankių, pagalbinių priemonių naudojimo ir priežiūros taisyklių.
9. Valyti patalpas, kabinetus ir tualetus skirtingais skudurais, šepečiais bei naudoti atskirus kibirus; surinkti iš kabinetų, koridorių, tualeto šiukšles ir jas išnešti į šiukšlių konteinerį.
10. Priklausomai nuo atliekamo darbo dėvėti spec.aprangą, atitinkamas apsaugos priemones.
11. Baigęs darbą patikrinti patalpas ar nėra neišjungtų prietaisų, atidarytų langų, neužsuktų vandens čiaupų.
12. Pastebėjęs sienų, baldų, durų, santechninių ir kitų įrengimų gedimus informuoti ūkvedį.
13. esant reikalui, atlikti kitus nenumatytus darbus, ligos ir atostogų metu vaduoti kitą darbininką.
14. Vykdyti ūkvedžio ir maitinimo organizavimo ir higienos priežiūros specialisto nurodymus sanitarijos ir higienos klausimais.
15. Talkinti einamojo remonto metu, dalyvauti bendruose bendruomenės narių talkose;
16. prižiūrėti darbo įrankius, juos tausoti, naudoti pagal paskirtį, tualeto valymo inventorių laikyti atskirai nuo kito valymo inventoriaus.
17. Visas chemines valymo ir dezinfekavimo priemones naudoti pagal paskirtį bei jų naudojimo instrukciją, laikyti saugioje vaikams neprieinamoje vietoje.
18. Koridorių sienas, duris, šviestuvų gaubtus, radiatorius valyti pagal poreikį, bet ne rečiau kaip du kartus metuose.
19. Dirbti pagal patvirtintą darbo grafiką.
20. Pastebėjus, informuoti personalą apie stichines nelaimes, avarijas, dalyvauti šalinant stichinių nelaimių, avarijų pasekmes, apie jas informuoti direktorių; pastebėjus įtartinus asmenis įstaigos patalpose, pranešti administracijai; pranešti lopšelio – darželio ūkvedžiui apie lopšelyje – darželyje atsiradusius kenkėjus ir imtis priemonių kenkėjams pašalinti; pranešti lopšelio – darželio ūkvedžiui ar vadovui apie lopšelio – darželio patalpose pastebėtus įtartinus daiktus, medžiagas, galinčias sprogti ar kitaip pakenkti sveikatai.
21. Negalėdamas atvykti į darbą, apie tai pranešti lopšelio-darželio direktoriui.
22. Reaguoti į smurtą ir patyčias, nedelsiant apie tai informuoti lopšelio-darželio direktorių ar direktoriaus pavaduotoją ugdymui.
23. Laikytis saugos darbe, higienos, priešgaisrinės saugos, elektros saugos reikalavimų.